钦定古今图书集成/明伦汇编/氏族典/第211卷 > 《廖用贤尚友录》 > 毛忠吾
## 钦定古今图书集成/明伦汇编/氏族典/第211卷 > 《廖用贤尚友录》 > 毛忠吾

按《江西通志》：“忠吾，新昌人。元末红巾贼起，陷新昌。忠
吾同邹用、张子忠、李子钧克复州治。越五日复陷。子
忠被执，骂贼而死。癸巳，忠吾同邹用保守逍遥山，招
郭克敬合兵援本州，复之。甲午，欧祥陷上高，忠吾退
守古阳寨。七年间大小百馀战，乡境赖以保全。后授
瑞州护尉。”